stanford-oval/wikipedia huggingface dataset:
จำเนียร สันติสุขนิรันดร์

| พระคุณเจ้าหลุยส์ จำเนียร สันติสุขนิรันดร์ |
| --- | --- |


ประธานสภาประมุขบาทหลวงโรมันคาทอลิกแห่งประเทศไทย
ดำรงตำแหน่ง พ.ศ. 2553 – พ.ศ. 2558
ก่อนหน้า: ยอร์ช ยอด พิมพิสาร
ถัดไป: ฟรังซิสเซเวียร์ เกรียงศักดิ์ โกวิทวาณิช
อัครมุขนายกมิสซังโรมันคาทอลิกท่าแร่-หนองแสง
ดำรงตำแหน่ง 1 กรกฎาคม พ.ศ. 2548 – 13 พฤษภาคม พ.ศ. 2563
ก่อนหน้า: ลอเรนซ์ คายน์ แสนพลอ่อน
ถัดไป: อันตน วีระเดช ใจเสรี
มุขนายกมิสซังโรมันคาทอลิกนครสวรรค์
ดำรงตำแหน่ง 23 มกราคม  พ.ศ. 2542 – 30 มิถุนายน พ.ศ. 2548
ก่อนหน้า: ยอแซฟ บรรจง อารีพรรค
ถัดไป: ฟรังซิสเซเวียร์ เกรียงศักดิ์ โกวิทวาณิช
 
ข้อมูลส่วนบุคคล
เกิด: 30 ตุลาคม พ.ศ. 2485 (82 ปี) จังหวัดนครพนม ประเทศไทย
เชื้อชาติ: ไทย
ศาสนา: คริสต์นิกายโรมันคาทอลิก
บุพการี: สมเกียรติ สันติสุขนิรันดร์ (บิดา) เสาร์ สันติสุขนิรันดร์ (มารดา)
ที่อยู่อาศัย: บ้านเบธานี ท่าแร่ สกลนคร
"พระอาณาจักรจงมาถึง"

พระอัครสังฆราช หลุยส์ จำเนียร สันติสุขนิรันดร์ (30 ตุลาคม พ.ศ. 2485) (อัครมุขนายกกิตติคุณ)เป็นบาทหลวงชาวนครพนม อัครมุขนายกกิตติคุณมิสซังโรมันคาทอลิกท่าแร่-หนองแสง อดีตประธานสภาประมุขแห่งบาทหลวงโรมันคาทอลิกแห่งประเทศไทย
ประวัติ

พระคุณเจ้าจำเนียรเกิดในครอบครัวเกษตรกรชาวอำเภอนาแก จังหวัดนครพนม เมื่อวันที่ 30 ตุลาคม พ.ศ. 2485 บิดาชื่อนายสมเกียรติ  มารดาชื่อนางเสาร์ มีพี่น้องรวมตัวท่านเป็น 6 คน ศึกษาชั้นประถมศึกษาที่โรงเรียนหนองแสง จังหวัดนครพนม และจบชั้นมัธยมศึกษาที่โรงเรียนวรธรรมพิทยาคาร (ถูกยุบรวมกับโรงเรียนเซนต์ยอแซฟท่าแร่ ในปี พ.ศ. 2516) จนปี พ.ศ. 2506 พระคุณเจ้าเกี้ยน เสมอพิทักษ์ ประมุขมิสซังท่าแร่ในขณะนั้นได้ส่งท่านไปศึกษาที่เซมินารีใหญ่ชื่อ Collegio Propaganda Fide Roma ณ กรุงโรม ประเทศอิตาลี จนจบปริญญาโทสาขาวิชาปรัชญาและเทววิทยา และรับศีลอนุกรมเป็นบาทหลวง โดยมีสมเด็จพระสันตะปาปาปอลที่ 6 เป็นผู้โปรดศีล พ.ศ. 2513 กลับมาปฏิบัติศาสนกิจที่ประเทศไทย ทำงานจนได้ดำรงตำแหน่งสำคัญต่าง ๆ เช่น ผู้ช่วยอธิการอาสนวิหารอัครเทวดามีคาแอล อธิการโบสถ์นักบุญกาทารีนา อธิการอาสนวิหารอัครเทวดามีคาแอล อุปมุขนายกมิสซังโรมันคาทอลิกท่าแร่-หนองแสง มิชชันนารีประจำประเทศฝรั่งเศส เป็นต้น
กระทั่งวันที่ 22 พฤศจิกายน พ.ศ. 2541 สมเด็จพระสันตะปาปาจอห์น ปอลที่ 2 จึงประกาศแต่งตั้งท่านเป็นมุขนายกมิสซังโรมันคาทอลิกนครสวรรค์ ได้รับการอภิเษกเมื่อวันที่ 23 มกราคม พ.ศ. 2542 โดยมีพระคาร์ดินัลไมเกิ้ล มีชัย กิจบุญชู อัครมุขนายกมิสซังโรมันคาทอลิกกรุงเทพฯ ในขณะนั้นเป็นประธานคณะผู้อภิเษก ต่อมาวันที่ 1 กรกฎาคม พ.ศ. 2548  ท่านจึงได้รับรับแต่งตั้งเป็นอัครมุขนายกมิสซังโรมันคาทอลิกท่าแร่-หนองแสง มีพิธีเข้ารับตำแหน่งในวันที่ 20 สิงหาคม ปีเดียวกัน
ประวัติส่วนตัว

พระคุณเจ้าหลุยส์ จำเนียร สันติสุขนิรันดร์ เกิดเมื่อ 30 ตุลาคม 1942 ที่บ้านหนองแสง อำเภอเมือง จังหวัดนครพนม เป็นบุตรคนที่ 5 ของนายสมเกียรติและนางเสาร์ สันติสุขนิรันดร์ มีพี่น้องทั้งหมด 6 คน ดังรายนามต่อไปนี้:
นางวิไลวรรณ เริงสุขพิพัฒนะ
นางยุพยงค์ พุ่มเกาะ
นางดรุณี ซิ้มประเสริฐ
พระคุณเจ้าหลุยส์ จำเนียร สันติสุขนิรันดร์ อัครมุขนายกกิตติคุณแห่งท่าแร่-หนองแสง
บาทหลวงบรรจง สันติสุขนิรันดร์ คณะซาเลเซียน(S.D.B.,)
นางสมจิต แป้นขำ
การศึกษา

ประถมศึกษา: โรงเรียนหนองแสง นครพนม
มัธยมศึกษา: โรงเรียนวรธรรมพิทยาคาร
ปริญญาตรีและโท (ปรัชญา): Pont. Universitas Urbaniana, Rome ITALY
ปริญญาโท (เทววิทยา): Pont. Universitas Urbaniana, Rome ITALY
เทววิทยาพระคัมภีร์: Institute Catholique Paris, FRANCE
กระแสเรียก

ผู้ส่งเข้าบ้านเณร บาทหลวงเอดัวร์ ถัง นำลาภ
สามเณราลัยฟาติมา ท่าแร่ สกลนคร (ค.ศ. 1954-1963)
Collegio Propaganda Fide, Rome ITALY (ค.ศ. 1963-1970)
บวชเป็นพระสงฆ์ 17 พฤษภาคม ค.ศ.1970 ณ กรุงโรม ประเทศอิตาลี ในวันสมโภชพระจิตเจ้าเสด็จมา จาก สมเด็จพระสันตะปาปาเปาโลที่ 6  ณ ลานมหาวิหารนักบุญเปโตร กรุงโรม ประเทศอิตาลี  พร้อมกับบาทหลวงประวิทย์  พงษ์วิรัชไชย (อัครมุขมณฑลกรุงเทพฯ) และบาทหลวงเพิ่มศักดิ์ เสรีรักษ์ (มุขมณฑลจันทบุรี) และพระสงฆ์จากที่ต่าง ๆ ทั่วโลก รวม 264 องค์
มิสซาแรกที่อารามชาลิเต กรุงโรม ประเทศอิตาลี 18 พฤษภาคม 1970
หน้าที่การงาน

1970-1972: ผู้ช่วยอธิการ อาสนวิหารอัครเทวดามีคาแอล ท่าแร่
1972-1976: บาทหลวงประจำบ้านเณรฟาติมา ท่าแร่ สกลนคร
1976-1980: เหรัญญิก อัครมุขมณฑล และเลขานุการมุขนายก
1980-1982: อุปมุขนายก อัครมุขมณฑล ท่าแร่-หนองแสง
1981-1986: อธิการบ้านเณรฟาติมา ท่าแร่ สกลนคร
1987-1988: อธิการโรงเรียนเซนต์ยอแซฟท่าแร่ สกลนคร
1998: มุขนายกแห่งมุขมณฑลนครสวรรค์
2005: อัครมุขนายก แห่งอัครมุขมณฑลท่าแร่-หนองแสง
2020: ลาออกจากตำแหน่ง
2020-ปัจจุบัน อัครมุขนายกกิตติคุณ แห่งอัครมุขมณฑลท่าแร่-หนองแสง
คติพจน์

"ADVENIAT REGNUM TUUM" (พระอาณาจักรจงมาถึง)
เคยดำรงตำแหน่งหน้าที่ในสภาประมุขแห่งบาทหลวงโรมันคาทอลิกแห่งประเทศไทย

อัครมุขนายกกิตติคุณ หลุยส์ จำเนียรดำรงตำแหน่งต่าง ๆ ดังนี้
อัครมุขนายกกิตติคุณ มิสซังโรมันคาทอลิกท่าแร่-หนองแสง
ประธานคณะกรรมการที่ปรึกษากฎหมายพระศาสนจักร
ประธานคณะกรรมการคาทอลิกเพื่อการศึกษา
ประธานคณะกรรมาธิการฝ่ายการธรรมทูตและการอบรมศึกษาคาทอลิก
ประธานคณะกรรมการคาทอลิกเพื่อการธรรมทูต
ประธานคณะกรรมการคาทอลิกเพื่อการประกาศพระวรสารสู่ปวงชน
ประธานคณะกรรมการคาทอลิกเพื่อการอภิบาลสังคม
เลขาธิการสภาประมุขแห่งบาทหลวงโรมันคาทอลิกแห่งประเทศไทย
ประธานสภาประมุขแห่งบาทหลวงโรมันคาทอลิกแห่งประเทศไทย
ประธานคณะกรรมการเพื่อการศึกษาคาทอลิก
เจ้าหญิงมาร์การิเตแห่งทวร์นและทัคซิส

เจ้าหญิงมาร์การิเตแห่งทวร์นและทัคซิส (อังกฤษ: Her Royal Highness Princess Margarete of Thurn and Taxis) ประสูติเมื่อวันที่ 8 พฤศจิกายน พ.ศ. 2452 เป็นพระธิดาพระองค์เล็กและพระองค์เดียวใน อเลสซานโดร ดยุกที่ 1 แห่งคาสเทล-ดุยโน กับ เจ้าหญิงมารีแห่งลีญ ทรงมีพระเชษฐา คือ ไรมุนโด ดยุกที่ 2 แห่งคาสเทล-ดุยโน และ เจ้าชายลุดวิจแห่งทวร์นและทีคซิส เป็นพระปิตุจฉา (อาหญิง) ในคาร์โล อเลสซานโดร ดยุกที่ 3 แห่งคาสเทล-ดุยโน
พระบิดาและพระมารดาของพระองค์ทรงหย่าร้างกันในปี พ.ศ. 2462 เมื่อเจ้าหญิงทรงมีพระชันษา 10 ปี โดยเมื่อแรกประสูติ พระองค์ดำรงพระยศเป็น เจาหญิงแห่งทวร์นและทัคซิสและเจ้าหญิงแห่งคาสเทล-ดุยโน พร้อมฐานันดร เซอรีนไฮเนส ตามพระบรมราชโองการในพระเจ้าวิตโตรีโอ เอมานูเอเลที่ 3 แห่งอิตาลี เนื่องด้วยครอบครัวของพระองค์เสด็จไปประทับ ณ ราชอาณาจักรอิตาลี เมื่อไปประทับแล้ว พระองค์มีตวามสนพระทัยเชิงหลงไหลในวิทยาศาตร์ธรรมชาติ โดยทรงดำรงพระชนม์ในวัยเยา์ ณ ปราสาทดุยโน ของครอบครัวในเมืองตรีเยสเต นอกจากนี้พระองค์ยังมีปราสาทที่ประเทศเบลเยียม อีกแห่งหนึ่งด้วย
ด้านชีวิตส่วนพระองค์ พระองค์ทรงเสกสมรสกับ เจ้าชายกาเอตาโนแห่งบูร์บง-ปาร์มา เมื่อวันที่ 29 เมษายน พ.ศ. 2474 มีพระราชวงศ์เสด็จมาร่วมงานมากมาย อาทิสมเด็จพระจักรพรรดินีซีตาแห่งออสเตรีย , เจ้าชายเฟลิกซ์แห่งบูร์บง-ปาร์มา , แกรนด์ดัชเชสเยเลนา วลาดีมีรอฟนาแห่งรัสเซีย , เจ้าชายนีโกลาโอสแห่งกรีซและเดนมาร์ก , เจ้าหญิงยูจีนีแห่งกรีซและเดนมาร์ก ในวันนั้น พระองค์ทรงดำรงพระอิสริยยศ เจ้าหญิงแห่งบูร์บง-ปาร์มา พร้อมฐานันดร รอยัลไฮเนส แต่พระองค์กลับทรงถูกเรียกขานตามพระนามของพระสวามี เจ้าหญิงกาเอตาโนแห่งบูร์บง-ปาร์มา โดยตามปรเพณีของครอบครัวพระสวามี เจ้าหญิงฯ ทรงได้รับสร้อยพระศอ (สร้อยคอ) ไข่มุกสามเส้นพร้อมเข็มกลัดมรกต และแหวนไข่มุกเลี้ยงสองเม็ด โดยเจ้าชายและเจ้าหญิงกาเอตาโนแห่งบูร์บง-ปาร์มา ทรงมีพระธิดาร่วมกันเพียงพระองค์เดียวคือ
เจ้าหญิงไดอานาแห่งบูร์บง-ปาร์มา (22 พฤษภาคม พ.ศ. 2475 - 4 พฤษภาคม พ.ศ. 2563 (87 ปี))
เจ้าชายและเจ้าหญิงกาเอตาโนแห่งบูร์บง-ปาร์มา ทรงเลือกใช้ชีวิตคู่ในลุกกา โดยทรงทุ่มเทเวลาทั้งหมด ดูแลเจ้าหญิงไดอานา พระธิดาเพียงพระองค์เดียวของทั้ง 2 พระองค์อย่างดีเยี่ยม ในช่วงทศวรรษปี 1930 เจ้าหญิง ทรงจัดงานสำคัญเกี่ยวกับราชวงศ์ทวร์นและทัคซิส อันเป็นราชวงศ์ประสูติของเจ้าหญิงฯ และพระประวัติของพระบิดาโดยสังเขป ณ เมืองตรีเยสต ซึ่งพระสวามีทรงเสด็จด้วยเสมอ โดยมีมีบุคคลสำคัญของเมืองตรัยสเต โกริเซีย , อูดีเน และเมืองอื่นๆ นอกจากนี้ พระองค์ยังเสด็จไปงานเสกสมรสของพระญาติ คือ เจ้าหญิงมาเรีย ฟรานเชสกาแห่งซาวอย กับ เจ้าชายหลุยส์แห่งบูร์บง-ปาร์มา ในเดือนมกราคม ปี พ.ศ. 2482 ณ ปราสาทควีลลีนา กรุงโรม
หลังจากงานเสกสมรสผ่านมาได้ไม่นาน ชีวิตคู่ของทั้ง 2 เริ่มระหองระแหง ต่อมาทรงแยกกันอยู่ ท้ายที่สุดทรงหย่าร้างกันครั้งแรกในฮังการีที่บูดาเปสต์ เมื่อวันที่ 30 สิงหาคม พ.ศ. 2483 และทรงหย่าร้างครั้งสุดท้ายในฝรั่งเศส เมื่อวันที่ 24 มกราคม พ.ศ. 2493 และการหย่าร้างครั้งสุดท้ายของทั้งคู่ คือในปี พ.ศ. 2498 พระองค์ยังคงสามารถดำรงตำแหน่ง "เจ้าหญิงแห่งบูร์บง-ปาร์มา" และเป็นสมาชิกราชวงศ์ได้ โดยเมื่อทรงหย้าแล้ว เจ้าหญิงฯ ทรงประทับในอิตาลี , ฝรั่งเศส , แคว้นอันดาลูซิอา ในประเทศสเปน ตั้งแต่ปี พ.ศ. 2496 ซึ่งเจ้าหญิงฯทรงดำรงพระชนม์อย่างเรียบง่าย และสิ้นพระชนม์เมื่อพระชันษาได้ 96 ปี เมื่อวันที่ 21 กันยายน พ.ศ. 2549 พระศพของพระองค์ถูกฝังในปราสาทดุยโน ในตรีเยสเต
จักรกฤษณ์ อำมรัตน์

| จักรกฤษณ์ อำมะรัตน์ |
| --- | --- |
ชื่อเกิด: จักรกฤษณ์ อำมะรัตน์
ชื่ออื่น: วสวิศร์ ศตพิพัฒน์
เกิด: 25 ตุลาคม พ.ศ. 2512 (55 ปี) อำเภอสิชล จังหวัดนครศรีธรรมราช ประเทศไทย
คู่สมรส: สุตา อิสระ (2549–ปัจจุบัน)
อาชีพ: นักแสดง นักพากย์
ปีที่แสดง: พ.ศ. 2534–ปัจจุบัน
ผลงานเด่น: ผู้กองดนุรจ - เขาวานให้หนูเป็นสายลับ (2534)  ผู้กองสยิว - โปลิศจับขโมย (2539)  ยิ่งยง / ท่านชายยิ่งยง - ท่านชายกำมะลอ (2540)   พระเจ้านันทบุเรง  - ตำนานสมเด็จพระนเรศวรมหาราช (2550-2558)
รางวัล
สุพรรณหงส์: นักแสดงนำชายยอดเยี่ยม พ.ศ. 2536 - คนแซ่ลี้
โทรทัศน์ทองคำ: นักแสดงนำชายยอดเยี่ยม พ.ศ. 2541 - ท่านชายกำมะลอ
วสวิศร์ ศตพิพัฒน์ (เกิด 25 ตุลาคม พ.ศ. 2512) ชื่อเล่น ต้น เป็นที่รู้จักในชื่อเดิมว่า จักรกฤษณ์ อำมะรัตน์ เป็นนักแสดงชายชาวไทย มีชื่อเสียงจากการรับบทเป็นตำรวจในละครหลายเรื่อง เช่น เขาวานให้หนูเป็นสายลับ (2534),  ล่า (2537), เลือดเข้าตา (2538) และ โปลิศจับขโมย (2539)
ประวัติ

จักรกฤษณ์เป็นบุตรคนแรกจากทั้งหมดสามคนของวิเชียร อำมรัตน์ กับสำอางค์ อุ่นใจ มีน้องสาวสองคน สำเร็จการศึกษาจากวิทยาลัยครูสวนสุนันทา
ผลงานทางด้านภาพยนตร์ ได้แก่ บุญชู 6 โลกนี้สุดสวย น่ารักน่าอยู่ ถ้าหงุ่ย ในปี พ.ศ. 2534, คนแซ่ลี้ ในปี พ.ศ. 2536 คู่กับ บุษกร พรวรรณะศิริเวช ซึ่งได้รับรางวัลดารานำชายยอดเยี่ยมจากสมาพันธ์ภาพยนตร์แห่งชาติด้วย และในปี พ.ศ. 2549, 2550 และ 2551 รับบทพระเจ้านันทบุเรง จากภาพยนตร์ไตรภาคเรื่อง ตำนานสมเด็จพระนเรศวรมหาราช
จักรกฤษณ์สมรสกับสุตา อิสระ แอร์โฮสเตสของการบินไทย ในต้นปี พ.ศ. 2549 หลังคบหากันมา 2 ปี
ผลงาน > ละครสั้น

2539 ร้อยรสบทละคร ตอน เลขาหน้าใหม่ ช่อง 3
2539 ร้อยรสบทละคร ตอน สะพานรุ้ง ช่อง 3
2539 ร้อยรสบทละคร ตอน เลดี้จำแลง ช่อง 3
ผลงาน > มิวสิกวิดีโอ

เตือนให้จำ ศิลปิน ใหม่ เจริญปุระ (2532)
บอกกับใจ ศิลปิน ฟอร์เอฟเวอร์ (2533)
ที่สุดของหัวใจ ศิลปิน เรนโบว์ (2535)
คิดอะไรอยู่ ศิลปิน อิทธิ พลางกูร (2538)
ผลงาน > ภาพยนตร์

บุญชู 6 โลกนี้ดีออก สุดสวย น่ารักน่าอยู่ ถ้าหงุ่ย (2534) รับบท ทองดี
โก๊ะจ๋าป่านะโก๊ะ (2534)
หอ หึ หึ (2535) รับบบท ผีผู้กอง
อนึ่ง คิดถึงพอสังเขป (2535) รับบท ทองเอก
เจาะเวลาหาโก๊ะ (2535)
แม่ผัว (2536)
คนแซ่ลี้ (2536) รับบท แจ็ค
บุญชู 7 รักเธอคนเดียวตลอดกาลใครอย่าแตะ (2536) รับบท ทองดี
หอบรักมาห่มป่า (2537) รับบท ดนัย
ชื่อชอบชวนหาเรื่อง (2546) (รับเชิญ)
สนิมสร้อย (2546)
ฆ่าโบกปูน (2546)
จอมขมังเวทย์ (2548)
ตำนานสมเด็จพระนเรศวรมหาราช (2550-2558) รับบท พระเจ้านันทบุเรง
ผลงาน > หนังวีซีดี

เลือดเด็ก
ผลงาน > โฆษณา

โค้ก
นมเปรี้ยวไทยเดนมาร์ค
นมโชคชัย
แป้งเย็นเปาโล
ยาบรรเทาปวดตราครก
รางวัล

รางวัลภาพยนตร์แห่งชาติ สุพรรณหงส์ ครั้งที่ 3 นักแสดงนำชายยอดเยี่ยม 
 จากเรื่อง คนแซ่ลี้
รางวัลโทรทัศน์ทองคำ ครั้งที่ นักแสดงนำชายดีเด่น 
 จากละครเรื่อง ท่านชายกำมะลอ
เข้าชิงรางวัลคมชัดลึก อวอร์ด ครั้งที่ 13 สาขานักแสดงสมทบชายยอดเยี่ยม จากละครเรื่อง ข้าบดินทร์
แหล่งข้อมูลอื่น

จักรกฤษณ์ อำมรัตน์ ที่อินสตาแกรม
| ด ค กรางวัลภาพยนตร์แห่งชาติ สุพรรณหงส์ สาขานักแสดงนำชายยอดเยี่ยม |
| --- | --- |
2534–2540:  สุรศักดิ์ วงษ์ไทย (2534)  พลรัตน์ รอดรักษา (2535)  จักรกฤษณ์ อำมรัตน์ (2536)  สหรัถ สังคปรีชา (2537)  สมชาย เข็มกลัด (2538)  ฌานิศ ใหญ่เสมอ (2539)  เรย์ แมคโดนัลด์ (2540) 
2541–2551:  เรย์ แมคโดนัลด์ (2541)  อำพล ลำพูน (2542)  ปวริศร์ มงคลพิสิฐ (2544)  นพดล ดวงพร (2545)  อัสนี สุวรรณ (2546)  ปิติศักดิ์ เยาวนานนท์ (2547)  ฉัตรชัย เปล่งพานิช (2548)  กฤษดา สุโกศล แคลปป์ (2549)  อครา อมาตยกุล (2550)  อนันดา เอเวอร์ริ่งแฮม (2551) 
2552–2562:  ปรเมศร์ น้อยอ่ำ (2552)  อนันดา เอเวอร์ริ่งแฮม (2553)  นพชัย ชัยนาม (2554)  เดวิด อัศวนนท์ (2555)  ณเดชน์ คูกิมิยะ (2556)  จิรายุ ละอองมณี (2557)  ซันนี่ สุวรรณเมธานนท์ (2558)  ฉันทวิชช์ ธนะเสวี (2559)  ชานน สันตินธรกุล (2560)  ศุกลวัฒน์ คณารศ (2561)  (2562) โควิด-19 
2563–2573:  ศดานนท์ ดุรงคเวโรจน์ (2563)  อิชณน์กร พึ่งเกียรติรัศมี (2564)  ณัฐรัตน์ นพรัตยาภรณ์ (2565)  ชาติชาย ชินศรี (2566) 
| ด ค กรางวัลโทรทัศน์ทองคำ สาขานักแสดงนำชายดีเด่น |
| --- | --- |
2529 – 2540:  ฉัตรชัย เปล่งพานิช (2529)  พิศาล อัครเศรณี (2530)  บิณฑ์ บรรลือฤทธิ์ (2531)  เสกสรร ชัยเจริญ (2532)  ธงไชย แมคอินไตย์ (2533)  โกวิท วัฒนกุล (2534)  วรุฒ วรธรรม (2535)  ธงไชย แมคอินไตย์ (2536)  ไพโรจน์ สังวริบุตร (2537)  พีท ทองเจือ (2538)  พงษ์พัฒน์ วชิรบรรจง (2539)  เกริกพล มัสยวาณิช (2540) 
2541 – 2551:  จักรกฤษณ์ อำมรัตน์ (2541)  อำพล ลำพูน (2542)  นพพล โกมารชุน (2543)  แอนดริว เกรกสัน (2544)  ธีรเดช วงศ์พัวพันธ์ (2545)  พงษ์พัฒน์ วชิรบรรจง (2546)  รวิชญ์ เทิดวงส์ (2547)  ธีรเดช วงศ์พัวพันธ์ (2548)  อธิชาติ ชุมนานนท์ (2549)  รางวัลพิเศษ : ผู้แสดงบทนำโดดเด่น นิรุตติ์ ศิริจรรยา (2549)  ชาตโยดม หิรัญยัษฐิติ (2550)  ธีรเดช วงศ์พัวพันธ์ (2551) 
2552 – 2562:  ธีรเดช วงศ์พัวพันธ์ (2552)  เจษฎาภรณ์ ผลดี (2553)  ภาคิน คำวิลัยศักดิ์ (2554)  อธิชาติ ชุมนานนท์ (2555)  ธนวรรธน์ วรรธนะภูติ (2556)  ณเดชน์ คูกิมิยะ (2557)  ณัฐวุฒิ สกิดใจ (2558)  ศิวัฒน์ โชติชัยชรินทร์ (2559)  ณเดชน์ คูกิมิยะ (2560)  ณเดชน์ คูกิมิยะ (2561)  มาริโอ้ เมาเร่อ (2562) 
2563 – 2573:  ศรราม เทพพิทักษ์ (2563)  ปริญ สุภารัตน์ (2564)  มาริโอ้ เมาเร่อ (2565)  จิรายุ ตั้งศรีสุข (2566)
สนามกีฬามหาวิทยาลัยการกีฬาแห่งชาติ วิทยาเขตชลบุรี

| --- | --- |


ที่ตั้ง: ชลบุรี ประเทศไทย
เจ้าของ: มหาวิทยาลัยการกีฬาแห่งชาติ
ผู้ดำเนินการ: มหาวิทยาลัยการกีฬาแห่งชาติ
ความจุ: 11,000 ที่นั่ง
พื้นผิว: หญ้า
เปิดใช้สนาม: 27 มีนาคม 2553
การใช้งาน
มหาวิทยาลัยการกีฬาแห่งชาติ
สนามมหาวิทยาลัยการกีฬาแห่งชาติ วิทยาเขตชลบุรี เป็นสนามกีฬาอเนกประสงค์ มีความจุประมาณ 11,000 คน ตั้งอยู่ภายในมหาวิทยาลัยการกีฬาแห่งชาติ วิทยาเขตชลบุรี อำเภอเมืองชลบุรี จังหวัดชลบุรี ในปี พ.ศ. 2553 ใช้เป็นสนามเหย้าของสโมสรฟุตบอลชลบุรี เอฟซี ปัจจุบันเป็นสนามเหย้าของสโมสรฟุตบอลบ้านบึง และ สโมสรฟุตบอลพานทอง เอฟซี
ในปี พ.ศ. 2554 สโมสรฟุตบอลพัทยายูไนเต็ดและสโมสรฟุตบอลราชนาวีได้ใช้ขอเช่าสนามเป็นสนามเหย้าในขณะที่มีการปรับปรุงสนามของตนเองจนแล้วเสร็จ
ปี พ.ศ. 2555 สโมสรฟุตบอลอินทรีเพื่อนตำรวจ เข้ามาใช้สนามเนื่องจากสนามเมนสเตเดี้ยมของตนถูกน้ำท่วมในช่วงปลายปี พ.ศ. 2554 จึงย้ายมาที่สนามแห่งนี้เป็นการชั่วคราว
รายชื่อทีมสโมสรที่เคยใช้แล้ว

สโมสรฟุตบอลชลบุรี
สโมสรฟุตบอลพัทยายูไนเต็ด
สโมสรฟุตบอลราชนาวี
สโมสรฟุตบอลอินทรีเพื่อนตำรวจ
แหล่งข้อมูลอื่น

ข้อมูลสนาม เก็บถาวร 2016-03-03 ที่ เวย์แบ็กแมชชีน
| ด ค กสโมสรฟุตบอลชลบุรี |
| --- | --- | --- |
 ประวัติ  ผู้เล่น  หัวหน้าผู้ฝึกสอน  ฤดูกาล  เอเชีย  สถิติ  เกียรติประวัติ  ฤดูกาลปัจจุบัน 
| ทีมอื่น ๆ |  ทีมสำรอง  สโมสรฟุตซอลชลบุรีบลูเวฟ  |  |
| สนามเหย้า |  ชลบุรีสเตเดียม  สนามกีฬาสิรินธร  สนามกีฬามหาวิทยาลัยการกีฬาแห่งชาติ วิทยาเขตชลบุรี  |  |
| การแข่งขัน |  ชลบุรีดาร์บี  |  |
| ฤดูกาล |  2555  2556  2558  2559  2560  2561  2562  2563–64  2564–65  2565–66  2566–67  2567–68  |  |
| บุคลากร |  วิทยา คุณปลื้ม  อรรณพ สิงห์โตทอง  วิทยา เลาหกุล  |  |
| บทความที่เกี่ยวข้อง |  จังหวัดชลบุรี  |  |
เจ้าหญิงมารีอา อานาแห่งบรากังซา

เจ้าหญิงมารีอา อานาแห่งบรากังซา อิงฟังตาแห่งโปรตุเกส  (อังกฤษ: Her Royal Highness Princess Princess Maria Ana of Braganza) ต่อมาคือ เจ้าหญิงคาร์ล ออกัสตุสแห่งทวร์นและทัคซิส ประสูติเมื่อวันที่ 3 กันยายน 2442 ทรงเป็นเจ้าหญิงแห่งราชวงศ์โปรตุสเกส โดยในฐานะพระธิดาใน เจ้าชายมิเกล ดยุกแห่งบรากันซา และ เจ้าหญิงมาเรีย เทเรซาแห่งโลเวนสไตน์-เวิร์ทไฮม์-โรเซนเบิร์ก ทรงเป็นพระราชนัดดาใน พระเจ้ามีแกลแห่งโปรตุเกส และเป็นพระปิตุจฉา (ป้าฝ่ายพ่อ) ใน เจ้าชายดูอาร์ท ปิโอ ดยุกแห่งบรากันซา พระประมุขแห่งราชวงศ์โปรตุเกสพระองค์ปัจจุบัน ทรงเสกสมรสกับ คาร์ล ออกัสตุส เจ้าชายที่ 10 แห่งทวร์นและทัคซิส เมื่อวันที่ 18 สิงหาคม 2464 รับพระราชทานพระอิสริยยศ เจ้าหญิงคาร์ล ออกัสตุสแห่งทวร์นและทัคซิส พระชายา มีพระบุตร 4 พระองค์ คือ
เจ้าหญิงโคลไธลด์
เจ้าหญิงมาฟัลดา
โยฮันเนิส เจ้าชายที่ 11 แห่งทวร์นและทัคซิส
เจ้าชายอัลแบร์ท
พระองค์มิได้ดำรงพระอิสริยยศ เจ้าหญิงพระชายาแห่งทวร์นและทัคซิส เนื่องจากสิ้นพระชนม์ไปก่อน โดยสิ้นพระชนม์ลง เมื่อวันที่ 23 มิถุนายน 2514 พระชันษา 71 ปี หลังจากนั้นเพียง 20 วัน ในวันที่ 13 กรกฎาคม ในปีเดียวกัน พระสวามีจึงได้ดำรงพระอิสริยยศ เจ้าชายพระประมุขแห่งทวร์นและทัคซิส ภายหลังการสิ้นพระชนม์ของพระเชษฐา พระองค์ยังเป็นพระอัยยิกา (ย่า) ใน อัลแบร์ท เจ้าชายที่ 12 แห่งทวร์นและทัคซิส พระประมุขพระองค์ปัจจุบันของพระราชวงศ์ทวร์นและทัคซิส
เจ้าหญิงอีซาแบล มารีอาแห่งบรากังซา

เจ้าหญิงอีซาแบล มารีอาแห่งบรากังซา (อังกฤษ: Her Royal Highmess Princess Isabel Maria of Braganza) ต่อมาคือ อีซาแบล มารีอา เจ้าหญิงแห่งทวร์และทัคซิส ประสูติเมื่อวันที่ 19 พฤศจิกายน 2437 เป็นพระธิดาพระองค์ที่ 3 และพระองค์แรกใน เจ้าชายมิเกล ดยุกแห่งบรากังซา และ เจ้าหญิงมาเรีย เทเรซาแห่งโลเวนสไตน์-เวิร์ทไฮม์-โรเซนเบิร์ก พระชายาพระองค์ที่ 2 พระราชนัดดาใน พระเจ้ามีแกลแห่งโปรตุเกส เป็นพระปิตุจฉา (ป้าฝ่ายพ่อ) ใน เจ้าชายดูอาร์ท ปิโอ ดยุกแห่งบรากังซา พระประมุแห่งราชวงศ์โปรตุเกส พระองค์ฺปัจจุบัน พระองค์ทรงเสกสมรสกับ ฟรันทซ์ โยเซ็ฟ เจ้าชายที่ 9 แห่งทวร์นและทัคซิส พระโอรสใน อัลแบร์ท เจ้าชายที่ 8 แห่งทวร์นและทัคซิส เมื่อวันที่ 23 พฤศจิกายน 2463 มีพระบุตรคือ
เจ้าชายกาบรีแยลแห่งทวร์นและทัคซิส
เจ้าหญิงมิคาเอลา
เจ้าหญิงเฮเลเนอ
เจ้าหญิงมารีอา เทเรเซีย
เจ้าหญิงมารีอา แฟร์ดันันเด
เจ้าหญิงอีซาแบล มารีอาแห่งบรากังซา สิ้นพระชนม์ลงเมื่อวันที่ 12 มกราคม พ.ศ. 2513 พระชันษา 75 ปี หลังจากนั้นเพียง 1 ปีเศษ เจ้าหญิงมารีอา อานาแห่งบรากังซา พระน้องนางของพระองค์ ที่ได้เสกสมรสกับ คาร์ล เอากุสท์ เจ้าชายที่ 10 แห่งทวร์นและทัคซิส พระอนุชาในพระสวามีของพระองค์ ก็สิ้นพระชนม์ลง พระชันษาได้ 71 ปี
เจ้าหญิงคริสทาแห่งทวร์นและทักซิส

เจ้าหญิงคริสทาแห่งทวร์นและทัคซิส (อังกฤษ: Her Serene Highness Princess Christa of Thurn and Taxis) ประสูติเมื่อวันที่ 14 ธันวาคม พ.ศ. 2484 ณ รัฐบาเดิน-เวือร์ทเทิมแบร์ค ประเทศเยอรมนี เป็นบุตรีของเอริช ไฮน์เลอ กับอิงเงอบอร์ค ววทซ์เนอร์
เสกสมรส

คริสทา อิงเงอบอร์ค ทรงเสกสมรสกับเจ้าชายมัคส์แห่งทวร์นและทัคซิส เมื่อวันที่ 14 มีนาคม พ.ศ. 2516 และพิธีทางศาสนาเมื่อวันที่ 15 มีนาคม ปีเดียวกัน รับพระราชทานพระอิสริยยศที่ เจ้าหญิงคริสทาแห่งทวร์นและทัคซิส พร้อมฐานันดรเซอรีนไฮเนส มีพระโอรส 2 พระองค์คือ
เจ้าชายฮูแบร์ทุส ราฟาเอล
เจ้าชายฟิลลิพ กาบรีเอล
ภายหลังการเป็นเจ้าหญิงแล้วนั้น ทรงดำรงตำแหน่งประธานกิตติมศักดิ์กาชาดแห่งบาวาเรีย และถือเป็นประธานกิตติมศักดิ์คนแรกของกาชาดบาวาเรียด้วย
มิสยูนิเวิร์สเวียดนาม

| --- | --- |

ก่อตั้ง: 2023
ประเภท: ประกวดความงาม
สํานักงานใหญ่: นครโฮจิมินห์
ที่ตั้ง:  เวียดนาม
สมาชิก  : นางงามจักรวาล
ภาษาทางการ : เวียดนาม
ประธานเจ้าหน้าที่บริหาร: เจิ่น หง็อก ลาน เคว
ผู้อำนวยการกองประกวด: เหงียน ถิ กวิ่ญ หงา
เว็บไซต์: missuniversevietnam.org
มิสยูนิเวิร์สเวียดนาม (อังกฤษ: Miss Universe Vietnam) เป็นการประกวดความงามระดับประเทศของประเทศเวียดนาม เพื่อคัดเลือกตัวแทนของประเทศไปประกวดนางงามจักรวาล ซึ่งเป็นหนึ่งในสี่ของการประกวดนางงามนานาชาติบิ๊กโฟร์
ประวัติ > 2008–2022: Hoa hậu Hoàn vũ Việt Nam

การประกวดมิสยูนิเวิร์สเวียดนามอย่างเป็นทางการครั้งแรกจัดขึ้นที่วินเพิร์ลแลนด์รีสอร์ทในญาจาง เมื่อวันที่ 31 พฤษภาคม ค.ศ. 2008 โดยมีผู้เข้าประกวด 20 คน ในรอบตัดสินมีการแข่งขัน 4 รอบ ได้แก่ รอบชุดราตรี รอบชุดว่ายน้ำ รอบชุดอ๊าวส่าย และการสัมภาษณ์ ผู้ชนะคือ เหงียน ถวี่ เลิม จะเป็นตัวแทนของเจ้าภาพในการประกวดนางงามจักรวาล 2008 จัดขึ้นเมื่อวันที่ 14 กรกฎาคม ค.ศ. 2008 ในญาจางเช่นกัน โดยเธอสามารถเข้ารอบ 15 คนสุดท้ายได้
หลังจากที่หายไป 7 ปี การประกวดมิสยูนิเวิร์สเวียดนาม 2015 ได้จัดขึ้นอีกครั้งเมื่อวันที่ 3 ตุลาคม ค.ศ. 2015 ที่คราวน์คอนเวนชันเซ็นเตอร์ในนครญาจาง ภายใต้การบริหารของ Công ty Cổ phần Hoàn vũ Sài Gòn (Unicorp)
ปี ค.ศ. 2022 เป็นปีสุดท้ายของมิสยูนิเวิร์สเวียดนามในชื่อ Hoa hậu Hoàn vũ Việt Nam หลังจากเสียสิทธิ์ร่วมเข้าการประกวดในปี ค.ศ. 2023
ประวัติ > 2023–ปัจจุบัน

ในปี ค.ศ. 2023 แฟรนไชส์นางงามจักรวาลของเวียดนามได้ให้สิทธิ์กับผู้ถือใบอนุญาตรายใหม่ อย่างไรก็ตามประกวด Hoa hậu Hoàn vũ Việt Nam ยังคงถูกจัดขึ้นภายใต้ชื่อใหม่มิสคอสโมเวียดนาม ดังนั้นผู้ชนะการประกวด Hoa hếu Hoàn vũ Viết Nam จะไม่ใช่มิสยูนิเวิร์สเวียดนามอีกต่อไป และจะไม่มีชื่อเป็นภาษาเวียดนาม
ผู้ดำรงตำแหน่ง

มิสยูนิเวิร์สเวียดนาม
มิสยูนิเวิร์สเวียดนามและมิสซูปราเนชันแนลเวียดนาม
มิสเวิลด์เวียดนาม
มิสอินเตอร์เนชันแนลเวียดนาม
| ปี> ปี.Hoa hậu Hoàn vũ Việt Nam (2008–2022) | ผู้ดำรงตำแหน่ง> ผู้ดำรงตำแหน่ง.Hoa hậu Hoàn vũ Việt Nam (2008–2022) | รองชนะเลิศ> รองอันดับ 1.Hoa hậu Hoàn vũ Việt Nam (2008–2022) | รองชนะเลิศ> รองอันดับ 2.Hoa hậu Hoàn vũ Việt Nam (2008–2022) | สถานที่จัดประกวด> สถานที่จัดประกวด.Hoa hậu Hoàn vũ Việt Nam (2008–2022) | จำนวนผู้เข้าประกวด> จำนวนผู้เข้าประกวด.Hoa hậu Hoàn vũ Việt Nam (2008–2022) |
| --- | --- | --- | --- | --- | --- |
| 2008 | เหงียน ถวี่ เลิม (ท้ายบิ่ญ) | หวอ ฮหว่าง เอี้ยน (นครโฮจิมินห์) | เซือง เจือง เทียน ลี้ (ด่งท้าป) | วินเพิร์ล อีเวนต์ ฮอลล์, ญาจาง, จังหวัดคั้ญฮหว่า | 20 |
| 2015 | ฝั่ม ถิ เฮือง (ไฮฟอง) | โง จ่า มาย (ฮานอย) | ดั่ง ถิ เล หั่ง (ดานัง) | คราวน์คอนเวนชันเซ็นเตอร์, ญาจาง, จังหวัดคั้ญฮหว่า | 44* |
| 2017 | เห่อแฮน เนีย (ดั๊กลัก) | ฮหว่าง ถิ ถวี่ (ทัญฮว้า) | เมิว ถิ ทัญ ทวี้ (นครโฮจิมินห์) | คราวน์คอนเวนชันเซ็นเตอร์, ญาจาง, จังหวัดคั้ญฮหว่า | 42* |
| 2019 | เหงียน เจิ่น คั้ญ เวิน (นครโฮจิมินห์) | เหงียน ฮหวิ่ญ กิม เซวียน (เกิ่นเทอ) | ฝั่ม ห่ง ทวี้ เวิน (นครโฮจิมินห์) | คราวน์คอนเวนชันเซ็นเตอร์, ญาจาง, จังหวัดคั้ญฮหว่า | 44* |
| 2022 | เหงียน ถิ หง็อก เจิว (เต็ยนิญ) | เล เถา ญี (นครโฮจิมินห์) | ฮหวิ่ญ ฝั่ม ถวี เตียน (ด่งท้าป) | ศูนย์การประชุมและนิทรรศการไซ่ง่อน, เขต 7, นครโฮจิมินห์ | 41 |
Miss Universe Vietnam (2023–)
| 2023 | บู่ย กวิ่ญ ฮหว่า (ฮานอย) | เหงียน ถิ เฮือง ลี (ซาลาย) | จิ่ญ ถิ ห่ง ดั่ง (นครโฮจิมินห์) | โรงละครฮหว่าบิ่ญ, เขต 10, นครโฮจิมินห์ | 18 |
| 2024 | เหงียน กาว กี่ เซวียน (นามดิ่ญ) | เหงียน กวิ่ญ อัญ (ฮานอย) | หงู ถวี่ กวิ่ญ (เดี่ยนเบียน) | สนามกีฬาในร่มฟู้เถาะ, เขต 11, นครโฮจิมินห์ | 33 |
ผลงานการประกวดระดับนานาชาติ

: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ผลงานการประกวดระดับนานาชาติ > มิสยูนิเวิร์สเวียดนาม

| ปี | มิสยูนิเวิร์สเวียดนาม> ภาษาไทย | มิสยูนิเวิร์สเวียดนาม> ภาษาเวียดนาม | เมืองเกิด | การประกวด | ตำแหน่ง | รางวัลพิเศษ | หมายเหตุ |
| --- | --- | --- | --- | --- | --- | --- | --- |
|  2004 | ฮหว่าง คั้ญ หง็อก | Hoàng Khánh Ngọc | หายเซือง | เวียดนามซูเปอร์โมเดล 2004  (โกลเดนอะวอร์ด)  | ไม่ได้ตำแหน่ง |  |  |
|  2005 | ฝั่ม ทู หั่ง | Phạm Thu Hằng | ฮานอย | มิสฮานอย 2005 | ไม่ได้ตำแหน่ง |  |  |
|  2008 | เหงียน ถวี่ เลิม | Nguyễn Thùy Lâm | ท้ายบิ่ญ | มิสยูนิเวิร์สเวียดนาม 2008 | 15 คนสุดท้าย | ชุดประจำชาติยอดเยี่ยม (10 คนสุดท้าย)   |  |
|  2009 | หวอ ฮหว่าง เอี้ยน | Võ Hoàng Yến | นครโฮจิมินห์ | มิสยูนิเวิร์สเวียดนาม 2008  (รองชนะเลิศอันดับ 1)  | ไม่ได้ตำแหน่ง |  |  |
|  2011 | หวู ถิ ฮหว่าง มี | Vũ Thị Hoàng My | ด่งนาย | มิสเวียดนาม 2010  (รองชนะเลิศอันดับ 1)  | ไม่ได้ตำแหน่ง |  | ต่อมาได้เข้าประกวดมิสเวิลด์ 2012 |
|  2012 | ลืว ถิ เสียม เฮือง | Lưu Thị Diễm Hương | นครโฮจิมินห์ | มิสเวียดนามเวิลด์ 2010 | ไม่ได้ตำแหน่ง |  | 10 คนสุดท้ายจากมิสเอิร์ธ 2010 และชุดว่ายน้ำยอดเยี่ยม |
|  2013 | เจือง ถิ มัย | Trương Thị May | นครโฮจิมินห์ | มิสแอทนิกเวียดนาม 2007  (รองชนะเลิศอันดับ 1)  | ไม่ได้ตำแหน่ง |  |  |
|  2015 | ฝั่ม ถิ เฮือง | Phạm Thị Hương | ไฮฟอง | มิสยูนิเวิร์สเวียดนาม 2015 | ไม่ได้ตำแหน่ง |  |  |
|  2016 | ดั่ง ถิ เล หั่ง | Đặng Thị Lệ Hằng | ดานัง | มิสยูนิเวิร์สเวียดนาม 2015  (รองชนะเลิศอันดับ 2)   | ไม่ได้ตำแหน่ง |  |  |
|  2017 | เหงียน ถิ ลวาน | Nguyễn Thị Loan | ท้ายบิ่ญ | มิสยูนิเวิร์สเวียดนาม 2015  (รองชนะเลิศอันดับ 3)   |  |  |  |
|  2018 | เห่อแฮน เนีย | H'Hen Niê | ดั๊กลัก | มิสยูนิเวิร์สเวียดนาม 2017 | 5 คนสุดท้าย |  |  |
|  2019 | ฮหว่าง ถิ ถวี่ | Hoàng Thị Thùy | ทัญฮว้า | มิสยูนิเวิร์สเวียดนาม 2017 (รองชนะเลิศอันดับ 1)  | 20 คนสุดท้าย |  |  |
|  2020 | เหงียน เจิ่น คั้ญ เวิน | Nguyễn Trần Khánh Vân | นครโฮจิมินห์ | มิสยูนิเวิร์สเวียดนาม 2019 | 21 คนสุดท้าย | miss popular vote |  |
|  2021 | เหงียน ฮหวิ่ญ กิม เซวียน | Nguyễn Huỳnh Kim Duyên | เกิ่นเทอ | มิสยูนิเวิร์สเวียดนาม 2019 (รองชนะเลิศอันดับ 1)  | 16 คนสุดท้าย |  |  |
|  2022 | เหงียน ถิ หง็อก เจิว | Nguyễn Thị Ngọc Châu | เต็ยนิญ | มิสยูนิเวิร์สเวียดนาม 2022 | ไม่ได้ตำแหน่ง |  |  |
|  2023 | บู่ย กวิ่ญ ฮหว่า | Bùi Quỳnh Hoa | ฮานอย | มิสยูนิเวิร์สเวียดนาม 2023 | ไม่ได้ตำแหน่ง |  |  |
|  2024 | เหงียน กาว กี่ เซวียน | Nguyễn Cao Kỳ Duyên | นามดิ่ญ | มิสยูนิเวิร์สเวียดนาม 2024 | 30 คนสุดท้าย |  |  |
|  2025 | รอประกาศ | รอประกาศ | รอประกาศ | มิสยูนิเวิร์สเวียดนาม 2025 | รอประกาศ | รอประกาศ | รอประกาศ |
ผลงานการประกวดระดับนานาชาติในอดีต > มิสซูปราเนชันแนลเวียดนาม

| ปี | มิสซูปราเนชันแนลเวียดนาม> ภาษาไทย | มิสซูปราเนชันแนลเวียดนาม> ภาษาเวียดนาม | เมืองเกิด | การประกวด | ตำแหน่ง | รางวัลพิเศษ | หมายเหตุ |
| --- | --- | --- | --- | --- | --- | --- | --- |
|  2022 | เหงียน ฮหวิ่ญ กิม เซวียน | Nguyễn Huỳnh Kim Duyên | เกิ่นเทอ | มิสยูนิเวิร์สเวียดนาม 2019 (รองชนะเลิศอันดับ 1)  | รองอันดับ 2  |  ชนะเลิศ - ซูปราแชต  มิสซูปราโมเดลเอเชีย |  |